ایلین ایلک یئددی آییندا تورکیه‌-دن 56 اؤلکه‌یه بال صادر ائدیلیب.
دوغو قارا دنیز صادراتچیلار بیرلیگی‌نین معلوماتینا گؤره، 2022-جی ایلین ژانویه-مارس آیلاریندا تورکیه-‌دن 56 اؤلکه‌یه 9 مین 926 تون بال ساتیلیب. بو صادراتدان 26 میلیون 226 مین 544 دو‌لار گلیر الده ائدیلیب.
معلوماتا اساسن کئچئن ایلین عینی دؤورونده تورکیه 4 مین 268 تون بال صادر ائدرک 14 میلیون 910 مین دو‌لار گلیر الده ائدیب. معلوماتا اساسن، ان چوخ صادر امریکا، آلمانیا و ایسپانیایا اولوب. بو چرچیوده امریکا-یا 9 میلیون 286 مین 358، آلمانیایا 3 میلیون 904 مین 203 و ایسپانیایا 378 مین 193 دو‌لارلیق بال صادراولونوب.
قئید ائدک کی، تورکیه 2022-جی ایلده همچنین سلوونیا، پرو، مالدیو آدا‌لاری، دانیمارکا، لوبنان، یمن، گونئی افریقا جمهوریتی، عراق، ونزوئلا، باربادوس، موریتانیا، لیبریا، بنگلادش، قوزیی مقدونیه، تایوان و پورتوقالیا-یا بال صادر ائدیب.
